יורי מלנצ'נקו

יורי מלנצ'נקו (ברוסית: Юрий Иванович Маленченко; ) הוא קוסמונאוט רוסי שטס לחלל מספר פעמים והגיע ל-827 ימים בחלל.

ביוגרפיה
יורי מלנצ'נקו נולד בכפר במחוז קירובוהראד. הוא סיים לימודי בית הספר בהצטיינות והחל לימודי תואר בהנדסת אלקטרוניקה בחרקיב. לאחר שנת לימודים הראשונה הוא עבר לבית ספר לטייסי קרב אותו סיים בשנת 1983. לאחר סיום הלימודים הוא הוצב ביחידה של חיל האוויר של ברית המועצות בעיר טירספול.

בשנת 1987 מלנצ'נקו התחיל הכנות לטיסות חלל במרכז גגארין להכשרת קוסמונאוטים. הוא היה חבר בצוות גיבוי של מספר משימות חלל. בשנת 1994 הוא היה מפקד צוות של חללית סויוז TM-19 שהתחברה לתחנת החלל מיר. מלנצ'נקו חזר לכדור הארץ לאחר 125 ימי טיסה ו-2 פעילויות חוץ רכביות.

באוגוסט 1996 מלנצ'נקו נשלח ליוסטון והיה מתאם פעולות של מרכז גגארין להכשרת קוסמונאוטים. באוקטובר 1998 הוא התחיל הכנות לטיסה במעבורת החלל במרכז החלל ג'ונסון. בשנת 2000 מלנצ'נקו שוגר לחלל במעבורת החלל אטלנטיס - משימה STS-106 (טרנס וילקאט היה מפקד צוות).

בשנת 2003 מלנצ'נקו היה מפקד צוות של סויוז TMA-2. הטיסה הייתה מתוכננת להסתיים באוגוסט ובספטמבר הוא היה אמור להתחתן. במהלך הטיסה סוכם על הארכתה עד לאוקטובר. בעקבות כך מלנצ'נקו התחתן עם יקטרינה דמיטרייבה, אזרחית ארצות הברית ילידת ברית המועצות במהלך הטיסה. טבעת נישואין הועברה למלנצ'נקו בחללית פרוגרס. הוא חזר לכדור הארץ לאחר 192 ימים.

בשנת 2009 מלנצ'נקו עזב את חיל האוויר הרוסי בדרגת קולונל. בשנת 2010 הוא חזר ליחידת הקוסמונאוטים כאזרח. ביולי 2012 הוא טס לחלל בחללית סויוז TMA-05M שהתחברה לתחנת החלל הבינלאומית. הוא היה חבר משלחת מס' 32 ו-33. הוא חזר לכדור הארץ לאחר 125 ימים. בדצמבר 2015 הוא טס לחלל בחללית סויוז TMA-19M שהתחברה לתחנת החלל הבינלאומית. הוא חזר לכדור הארץ לאחר 187 ימים. 

בסך הכול מלנצ'נקו היה בחלל 827 ימים וביצע 6 פעמים פעילות חוץ רכבית במשך כולל של 35 שעות.

מלנצ'נקו עזב את יחידת הקוסמונאוטים בשנת 2016. הוא מתגורר בעיר הכוכבים.

משלחת קבועה מס' 7 לתחנת החלל הבין-לאומית
בשנת 2003 בטיסת סויוז TMA-2 יורי מלנצ'נקו הגיע לתחנת החלל הבין-לאומית והיה מפקד משלחת קבועה מס' 7. המשלחת כללה גם אדוארד לו מארצות הברית. בעקבות אסון קולומביה שהתרחש בשנת 2002 צוות תחנת החלל כלל זוג אסטרונאוטים בלבד. באותה עת בתחנת החלל שהה צוות של משלחת קבועה מס' 6 בפיקוד קנת באוארסוקס. ב-3 במאי 2003 משלחת מס' 6 בפיקוד של קנת באוארסוקס נכנסה לחללית סויוז TMA-1 ועזבה את תחנת החלל. משלחת מס' 7 החלה לפעול לפי תוכנית.

במהלך שהות בתחנת החלל צוות קיבל הודעה שחזרה לכדור הארץ נידחת לאוקטובר במקום אוגוסט.

ב-3 ביוני לתחנת החלל הגיע חללית מסע פרוגרס M-48 עם ציוד ומצרכים לצוות התחנה. עם החללית הגיע טבעת נישואין עבור מלנצ'נקו. הוא התחתן ב-10 באוגוסט עם בחירת ליבו שהייתה ביוסטון.

ב-20 באוקטובר לתחנת החלל הגיע חללית סויוז TMA-3 עם משלחת מס' 8 בפיקוד מייקל פואל. לאחר העברת שליטה על תחנת החלל צוות חדש, חברי משלחת קבועה מס' 7 נכנסו לחללית סויוז TMA-2 וחזרו לכדור הארץ לאחר כ-184 ימי פעילות בחלל.  

במהלך שהות בתחנה בוצעו 15 ניסויים בתחומים שונים.

קישורים חיצוניים

 תקציר נתונים באתר ספייספאקטס
 נתונים מאנציקלפדיית החלל
 ביוגרפיה באתר רוסקוסמוס
 ביוגרפיה 
 פעילות משלחת מס' 7 בתחנת החלל הבין-לאומית

קוסמונאוטים רוסים
גיבורי הפדרציה הרוסית
טייסי חיל האוויר הסובייטי
מקבלי עיטור ההצטיינות למען המולדת
ילידי 1961
אנשי צוות תחנת החלל הבין-לאומית